मुम्बई
इसका गठन लावा निर्मित सात छोटे-छोटे द्वीपों द्वारा हुआ है एवं यह पुल द्वारा प्रमुख भू-खंड के साथ जुड़ा हुआ है। मुंबई बन्दरगाह भारतवर्ष का सर्वश्रेष्ठ सामुद्रिक बन्दरगाह है। मुम्बई का तट कटा-फटा है जिसके कारण इसका पोताश्रय प्राकृतिक एवं सुरक्षित है। यूरोप, अमेरिका, अफ़्रीका आदि पश्चिमी देशों से जलमार्ग या वायुमार्ग से आनेवाले जहाज यात्री एवं पर्यटक सर्वप्रथम मुम्बई ही आते हैं, इसलिए मुम्बई को भारत का प्रवेशद्वार कहा जाता है। मुम्बई को सपनों का शहर भी कहा जाता है।
राजीव गाँधी अंतर्राष्ट्रीय हवाई अड्डा
राजीव गांधी अंतर्राष्ट्रीय हवाई अड्डा एक अंतरराष्ट्रीय हवाई अड्डा है जो भारतीय राज्य तेलंगाना की राजधानी हैदराबाद में स्थित है। यह हैदराबाद के दक्षिण में लगभग पर शमशाबाद में स्थित है। इसे 23 मार्च 2008 को बेगमपेट हवाई अड्डे को बदलने के लिए खोला गया था। इसका नाम भारत के पूर्व प्रधान मंत्री राजीव गांधी के नाम पर रखा गया है। इसे एयरहेल्प की दुनिया के शीर्ष 10 हवाई अड्डों की सूची में भी स्थान दिया गया है। वित्तवर्ष 2021 में, पहली बार, राजीव गांधी अंतर्राष्ट्रीय हवाई अड्डा चेन्नई को पछाड़कर यात्री संख्या की श्रेणी में भारत का चौथा सबसे व्यस्त हवाई अड्डा बन गया। इसने अप्रैल 2020 और मार्च 2021 के अंतराल में 8 लाख ४० हज़ार यात्रियों को सेवाएँ दीं।